सीनेटर ग्रैसली सीनेट की न्यायपालिका समिति के अध्यक्ष हैं. दोनों वकीलों ने गवाही का वक्त तय करने के लिए और वक्त देने की मांग की थी. व्हाइट हाउस ने इस पर कहा था कि यह देरी करने की एक चाल भी हो सकती है. व्हाइट हाउस के एक वरिष्ठ अधिकारी ने कहा, ‘‘फोर्ड की ओर से यह जवाब हमें अब भी स्पष्ट नहीं है. वह कहती हैं कि वह गवाही देना चाहती हैं, साथ ही कहती हैं कि वह अभी भी बातचीत करना चाहती हैं. जब तक वास्तव में कोई सहमति नहीं बनती यह देर करने की एक चाल हो सकती है.’’